Puerto Jimenez isch uf de Halbinsle Osa, det gits Regewald, Mangrovesumpf, Krokodil und no vieles meh. Mir hend es günstigs Hostel gsuecht, was gar nid immer so eifach isch. Am Tag druf sind mir go Kayake i de Mangrove und im Meer use. Me het da au no in en Nationalpark chönne go de Urwald aluege, aber  irgendwie hend mir scho gnueg Tschungel gseh gha. Und ufs Meer use go Delphin-Watching mache, hend mir euis nid welle leischt. Und au bi de einigermasse zahlbare Toure hets nid klapped, wills kei anderi Touris gha hend. Und da me usserd organisierte Toure da au gar nid so viel mache chan sind mir dänn schpo bald wiiter.